
	[bookmark: nev]DÉL LÁSZLÓ
nemzetközi gazdálkodás
BA, 3. félév
Budapesti Gazdasági Főiskola
Külkereskedelmi Kar
	






Témavezető:
	Dr. Ilyésné Dr. Molnár Emese
egyetemi docens, BGF KKK




Jegyeket, bérleteket! - avagy a budapesti közösségi közlekedés átfogó elemzése

Dolgozatom célja a budapesti közösségi közlekedés átfogó bemutatása, különös tekintettel az ágazatot sújtó problémák vizsgálata.

A dolgozatot három részre osztottam: az első fejezetben bemutatom a közösségi közlekedést, mint szolgáltatást, felhasználva a fontosabb definíciókat és mutatókat, különbséget téve a közösségi közlekedés és a tömegközlekedés fogalma között. Röviden ismertetem az ágazatot sújtó globális problémákat és megvizsgálok néhány külföldi modellt is, amelyek példával szolgálnak, szolgálhatnának Budapest számára.

A dolgozat legnagyobb részét kitevő második fejezetben részletesen bemutatom a budapesti tömegközlekedés jelenlegi helyzetét, kezdve a meghatározó intézményeivel és az ezekkel kapcsolatos aktualitásokkal. Arra ugyan nem vállalkozom, hogy megoldást találjak a BKV évtizedek óta rendezetlen finanszírozási helyzetére, de a társaság eredménykimutatásainak segítségével ismertetem a főbb problémákat, illetve megvizsgálok néhány olyan lehetőséget, amelyek talán megoldást jelenhetnek a nehéz helyzetben lévő társaság számára. Kitérek többek között az ingyenes tömegközlekedés gondolatára, a tömegközlekedési adóra, illetve a behajtási díjra is. A fejezetet végén bemutatom, hogy a BKV hogyan felel meg a szolgáltatási színvonal főbb, statisztikai mutatókkal kifejezhető paramétereinek.

Mivel a tömegközlekedés olyan szolgáltatás, amelyet csak Budapesten évi 1,4 milliárd ember vesz igénybe, primer kutatásként kérdőíves felmérést készítettem. A témaválasztás aktualitását igazolja, hogy a kérdőívet több mint ezren töltötték ki, számomra ez azt jelenti, hogy érdemes volt foglalkozni ezzel a témával, és a válaszok segítségével talán tudok olyan gondolatokat megfogalmazni, amelyeket akár a döntéshozók figyelmébe is ajánlok. 

A dolgozatot a kérdőív kiértékelésével zárom, illetve az eredmények tükrében fogalmazom meg a javaslataimat.



